A TŐZEG MAGYARORSZÁGON. 
‘■111 
hogy az értekezlet egyhangúlag elfogadta indítványomat; a bizottság ala¬ 
kítása pedig annál gyorsabban mehetett végbe, minthogy éppen akkor hazápk 
földmivelésügyének igen érdemes vezetője, gróf Bethlen András ő nagy¬ 
méltósága becses figyelmét a hazai tőzegtelepek esetleges értékesítésére is 
fordította és a tőzegkutató bizottságnak nyújtott anyagi segély által 
lehetségessé tette azt, hogy az működését azonnal meg is kezdhesse. Idő¬ 
közben éppen a miniszter úrnak ezen kezdeményezése folytán megbizatott 
dr. Primics György bizonyos erdélyrészi tőzegtelepek vizsgálatával. 1 
A tőzegkutató bizottság, melynek előadói tisztével e sorok íróját tün¬ 
tették ki, első teendőjének tekintette azt, hogy hazánk tőzegtelepeinek elter¬ 
jedéséről és előfordulási körülményeiről bővebb tájékozást nyerjen és e 
végett kérdő könyvecskét küldött széjjel az országba, melybe a kívánt felele¬ 
tek voltak bejegyzendők; hogy azonban az adatok éppen azon vidékekre 
nézve, melyekről a tőzegtelepeket illetőleg eddig vagy semmit, vagy csak 
igen keveset tudtunk, minél megbízhatóbbak legyenek, a bizottság négy 
botanikus tagtársat kért föl és megbízott azzal, hogy az illető vidéken 
saját autopsia útján szerezzék be a szükséges adatokat. E szakférfiak: dr. 
Istvánffi Gyula úr, a nemz. muzeum növénytani osztályának őre és egyet, 
m. tanár; dr. Mágócsy-Dietz Sándor úr, m. kir. főreálisk. rendes es egyet, 
m. tanár; dr. Filaeszky Nándor és dr. Schilberszky Károly urak, mind¬ 
ketten assistensek a budapesti tud. egyetem növénytani intézetében. Elég 
szerencsések voltunk abban, hogy mind a kibocsátott kérdő könyvecs¬ 
kékre, mind a kiküldött szakférfiak részéről még az 1892-iki évben az ada¬ 
tok oly nagy mennyiségét nyertük, hogy a bizottság előadója még 
ugyanabban az évben kimerítő jelentést szerkeszthetett, melyet e bizott¬ 
ság a miniszter úr ő nagyméltóságának átnyújthatott. 0 Nagyméltósága a 
bizottságot azzal tüntette ki, hogy az említett jelentést egész terje¬ 
delmében a hozzá mellékelt, s Magyarország tőzegtelepeit föltüntető térkép¬ 
pel együtt 1892-évi működéséről szóló és a törvényhozás elé terjesztendő 
jelentésébe fölvenni elrendelte. E jelentésnek nagyobb körben való elterje¬ 
dése czéljából a bizottság azt mint kiilönlenyomatot árúba bocsátotta. 2 
E jelentésben az előadó első sorban azon adatok közlésére szorítkozott, 
melyek a tőzegtelepek mezőgazdasági jelentőségét illetik; de e mellett az 
adatok olyan bőségében voltunk, melyeket még jókor a természettudósoknak 
is tudomására hozni czélszerünek véltem. Ez indított engem arra, hogy a 
1 Dr. Primics György : Az erdélyi részek tőzegtelepei. — A m. kir. földtani 
intézet évkönyve. X. köt. 1. fűz. 21 1. több rajzzal. — V. ö. továbbá még dr. Lören- 
they Imre : Adatok az erdélyi tőzegtelepek faunájához. — Értesítő az erdélyi 
muzeum-egylet orvos-természettudományi szakosztályából. XVII. évf. 267. 1. 
2 A kir. m. természettudományi társulat tőzegkutató bizottságának működése 
1892-ben. A bizottság megbízásából összeállította dr. Staub Móricz tr., mint a bizott¬ 
ság előadója. 8". 67 1. 1 térképpel. Budapest 1893. 
(185) 1S« 
